‘‘जील फार यूनीटी’के लिए बनयी गयी फिल्म ‘‘जीवन हाथी’’ की चर्चा चलने पर फनरजाद ने कहा-‘इसमें हमने समाचार चैनल के टीआरपी का जो मसला है, उसे रेखांकित किया है. हमारी फिल्म एक ब्लैक कामेडी है. यह फिल्म मीडिया पर व्यंग करती है. जिसमें मीडिया टीआरपी रेटिंग की दौड़ में जो अमानवीय रूख अख्तियार कर लेती है, उसका जिक्र है. जो शो कर रहे होते है, उन एंकरों और जो लोग शो में आते हैं, वह कैसे मैन्यूप्यूलेशन करते हैं, उसका चित्रण है. फिल्म दोनो को साथ साथ लेकर चलती है. हमारी फिल्म एक डायमेशनल फिल्म नहीं है. फिल्म में हमने इन्हे ब्लैक एंड व्हाइट नहीं दिखाया है. बल्कि बहुत ही इंसानी तौर पर ही इन सभी का चित्रण किया है. यह सभी अच्छे लोग हैं, मगर इन सभी लोगों के अपने जो डायमेंशंस है, जो मजबूरियां हैं. जो मानवीय पहलू हैं, उनका चित्रण है. उनको लेकर हम चले हैं.’’